alexandrainst/scandi-wiki huggingface dataset:
Brand New Day av Blood Sweat & Tears

Brand New Day er det tiande studioalbumet til det amerikanske bandet Blood, Sweat & Tears, gjeve ut i 1977. Det var det første albumet deira for ABC Records og vart produsert av Roy Halee og den tidlegare BS&T-trommeslagaren Bobby Colomby. Colomby og Halee hadde òg i lag produsert det fjerde albumet deira, Blood, Sweat & Tears 4 i 1971. Dette albumet gjekk ikkje inn på topp 200 i USA, men nådde 205. plassen. 

Besetninga i gruppa var uendra sidan det førre albumet deira, More Than Ever frå året før, utanom at den originale trommeslagaren Bobby Colomby slutta i bandet. Colomby hadde vore det einaste originale medlemmet att i gruppa då han slutta i 1976. Roy McCurdy tok over på trommer. 

Albumet har aldri kome ut på CD, utanom ein uoffisiell versjon i Russland tidleg i 2000-åra.

Mottaking

Kritikaren Jason Elias skreiv for Allmusic: «I det store og heile var ikkje Brand New Day så nyskapande eller storslått som dei tidlegare albuma deira, men fansen vil like somme av dei betre augneblinka..» Elias skreiv òg «innan 1977 var det musikalske landskapet endra seg, så dette er nærare R&B og polert pop, enn sjangerblandinga gruppa var blitt kjend for.»

Innhald

Medverkande

David Clayton-Thomas – solovokal
Roy McCurdy – trommer
Mike Stern – gitar
Larry Willis – klaverinstrument
Danny Trifan – bassgitar
Tony Klatka – trompet og flygelhorn
Forest Buchtell – trompet og flygelhorn
Dave Bargeron – trombone
Bill Tillman – saksofon

Gjesteartistar

Chaka Khan – solovokal på «Dreaming As One»
Tommy Morgan - munnspel
Pete Jolly – obo 
Bobby Colomby – perkusjon og vokal
Paul Shure – strykarar
Willie Smith – vokal og orgel
Brenda Bryant, Carl Graves, Ernie Watts, Glen Garrett, John Gross, John Mitchell, John Rosenberg, King Errison, Mike Altshul, Mike Finnigan, Paul Stallworth, Peter Graves, Ray Reed, Bob Payne, Stu Blumberg, Tish Smith, Tom Peterson, Venetta Fields - kor

Produksjon

Produsert av Roy Halee og Bobby Colomby
Lydteknikar: Roy Halee
Mastering: Stan Ricker

Kjelder

Denne artikkelen bygger på «Brand New Day (Blood, Sweat & Tears album)» frå ,  den 11. mai 2020. 
 oppgav desse kjeldene:

Blood, Sweat & Tears-album
Musikkalbum frå 1977
ABC Records-album
Album produserte av Roy Halee
Album produserte av Bobby Colomby
Gresk i Junior Eurovision Song Contest

Gresk i Junior Eurovision Song Contest gjev oversyn over bruken av det greske språket i Junior Eurovision Song Contest. Fyrste gongen ein song på gresk vart framført i Junior Eurovision Song Contest var i 2003 då Hellas debuterte med «Fíli gia pánta» av Nikólas Ganópoulos. Sidan den gong har to land delteke med til saman femten ulike bidrag som har vorte framført på gresk; ni frå Kypros og seks frå Hellas. Av landa som kan delta er gresk offisielt språk i Hellas og Kypros.

Bidrag

Sjå òg 
 Gresk i Eurovision Song Contest

Kjelder
 Informasjon om dei ulike bidraga er henta frå Engelsk Wikipedia.
Denne artikkelen bygger på «List of languages in the Junior Eurovision Song Contest» frå ,  den 5. mai 2020.  
 

Språk i Junior Eurovision Song Contest
Gresk språk
Nuclear Blues

Nuclear Blues er det 11. studioalbumet til det amerikanske bandet Blood, Sweat & Tears, gjeve ut i 1980, som det første albumet deira på MCA/LAX Records. Nuclear Blues vart produsert av Jerry Goldstein, som tidlegare hadde arbeidd med bandet War. Sjølv om det berre var gått tre år sidan det førre albumet deira, Brand New Day, var heile besetninga i bandet, utanom vokalisten David Clayton-Thomas, byta ut. 

Albumet gjekk ikkje inn på albumlista nokon stad. Denne inkarnasjonen av Blood, Sweat & Tears vart oppløyst året etter, sjølv om det oppstod variantar av gruppa i seinare år som har turnert og gjeve ut konsertalbum. Dette vart derimot det siste studioalbumet deira. 

Nuclear Blues kom ut i Tyskland i 1985 under tittelen Latin Fire.

Innhald

Medverkande

David Clayton-Thomas – vokal
Robert Piltch – gitar
David Piltch – bass
Bobby Economou – trommer
Richard Martinez – orgel, piano, clavinet
Bruce Cassidy – trompet, flygelhorn, elektrisk trompet
Earl Seymour – baryton- og tenorsaksofon, fløyte
Vern Dorge – alt- og sopransaksofon, fløyte
William Smith – korvokal på «Drown in my Own Tears»
Lonnie Jordan – korvokal på «Drown in my Own Tears»

Produksjon

Produsert av Jerry Goldstein 
Lydteknikar – Chris Huston
Master av Wally Traugott

Kjelder

Denne artikkelen bygger på «Nuclear Blues» frå ,  den 11. mai 2020. 
 oppgav desse kjeldene:

Blood, Sweat & Tears-album
Musikkalbum frå 1980
Album produserte av Jerry Goldstein
MCA Records-album
Motvind

Motvind Norge er ein norsk organisasjon som kjempar mot vindkraftutbygging i Noreg. Organisasjonen «ønskjer å hjelpe huseigarar og grunneigarar som føler seg overkøyrde av vindkraftutbyggjarane, om så med rettslege steg.»

Organisasjonen vart skipa med eit landsmøte på Frøya 16. november 2019, som ei samanslutning av lokale aksjonsgrupper. Ved årsskiftet 2019–2020 hadde organisasjonen, i følgje seg sjølv, 8000 registrerte medlemmer.

Rune Haaland vart tilsett som første generalsekretær i organisasjonen. Organisasjonen omtalar vindkraftprosjekt «som eit overgrep på natur, miljø og lokalsamfunn, og brot på rettsoppfatninga til folk.»

Under koronapandemien i 2020 markerte Motvind Norge seg ved Buheii i Kvinesdal ved å sperre fylkesveg 465 med vaktpost og kjetting. Politiet greip inn og ein person vart bøtelagd.

I mai 2020 vart utbygginga av eit vindkraftverk i Noreg for første gong prøvd i retten. Saka var mellom Motvind Norge og Vardafjellet vindkraft, og Motvind Norge ønskte å stoppe utbygginga gjennom ei mellombels ordning.

Kjelder 

Denne artikkelen bygger på «Motvind Norge» frå ,  den 12. mai 2020. 
 oppgav desse kjeldene:

Bakgrunnsstoff 
 Offisiell nettstad
 Motvind Norge på Facebook

Miljøvernorganisasjonar
Skipingar i 2019
Nederlandsk i Junior Eurovision Song Contest

Nederlandsk i Junior Eurovision Song Contest gjev oversyn over bruken av det nederlandske språket i Junior Eurovision Song Contest. Fyrste gongen ein song på nederlandsk vart framført i Junior Eurovision Song Contest var i 2003 då Belgia debuterte med «De vriendschapsband» av bandet X!NK. Sidan den gong har to land delteke med til saman tjuesju ulike bidrag som har vorte framført på nederlandsk; nitten frå Nederland og åtte frå Belgia. Av landa som kan delta er nederlandsk offisielt språk i Belgia og Nederland.

Bidrag

Sjå òg 
 Nederlandsk i Eurovision Song Contest

Kjelder
 Informasjon om dei ulike bidraga er henta frå Engelsk Wikipedia.
Denne artikkelen bygger på «List of languages in the Junior Eurovision Song Contest» frå ,  den 5. mai 2020.  
 

Språk i Junior Eurovision Song Contest
Nederlandsk språk
Krønikebøkene

Krønikebøkene (hebraisk , Diḇrê hayyāmîm, 'Dagenes hendingar') er opphavleig éi bok i Den hebraiske Bibelen, delt opp i to i Det gamle testamentet: Første og Andre Krønikebok. I Bibelen følgjer Krønikebøkene etter Kongebøkene, deretter kjem Esras bok og Nehemjas bok, og slik slutter dei historieorienterte bøkene i Det gamle testamentet. Saman med Esra og Nehemja utgjer Krønikebøkene det som blir kalla det kronistiske historieverket. 

I jødiske Tanákh (Den hebraiske Bibelen) er Krønikebøkene den siste boka i Ketuvim («Skriftene»), som i seg sjølv er den siste tredelen av Tanákh. På midten av 200-talet f.Kr. omsette jødiske skriftlærde i Alexandria Tanákh til gresk, Septuaginta, og delte Krønikebøkene i to delar, I og II Paralipoménōn (Παραλειπομένων), «ting etterlatne på den eine sida». Det norske namnet, Krønikebøkene, kjem frå Hieronymus på 400-talet e.Kr. i den latinske omsetjinga som kalla dei chronikon, ettersom ei krønike er ei historisk framstilling som skildrar hendingar i rekkjefølgja dei fann stad i. Den greske tittelen i Septuaginta viser til det som blei forbigått og utlate frå Samuelsbøkene og Kongebøkene, men Krønikebøkene er på ingen måte berre eit supplement til desse bøkene.

Krønikene byrjar ein genealogi (slektsregistrer) frå det aller første mennesket, [[Adam og Eva>Adam]], og fortset til ei bibelsk forteljing om historia til Israels og Judea (det sørlege og nordlege riket) i oldtida, og fram til kunngjeringa til Kyros den store (ca. 540 f.Kr.).

Sammendrag 
Krønikebøkene byrjar med forteljinga om Adam og gjev deretter ei bortimot fullstendig slektsliste fram til opprettinga av det første kongedømet Israel (Første krønikebok 1–9). Det meste av resten av Første krønikebok, etter ei kort reiegjering av Saul, tek for seg styret til David (Første krønikebok 11–29). Den neste lange seksjonen tek for seg sonen til David, Salomo (Andre krønikebok 1–9), og den siste delen handlar om kongedømet Judea med ein del referansar til det andre kongedømet Israel (Andre krønikebok 10–36). I det siste kapittelet er Judea øydelagt og folket er teke med tvang til Babylon. I dei siste versa erobrar den persiske kong Kyros den store det nybabylonske riket og tillet at dei landforviste kan reisa tilbake til heimlanda sine, og gjev ordre om at tempelet i Jerusalem skal restaurerast.

Kjelder 

Denne artikkelen bygger på «Krønikebøkene» frå ,  den 12. mai 2020.

Bakgrunnsstoff
  
 

 Litteratur
 Coggins, Richard J. (2003): «1 and 2 Chronicles», i: Dunn, James D. G.; Rogerson, John William: Eerdmans Commentary on the Bible, Eerdmans. ISBN 9780802837110.
 Japhet, Sara (1993): I and II Chronicles: A Commentary, SCM Press. ISBN 9780664226411.
Pagsanjan-fossane

Pagsanjan-fossane, tagalog Talon ng Magdapio, lokalt også kalla Cavinti-fossane,  er nokre kjende filippinske fossar i Nasjonalparken i Pagsanjan-kløfta i Laguna-fylket.

Kjelder

Filippinsk geografi
Føniks

Føniks (frå gresk φοῖνιξ, 'purpurraud') eller fugl føniks er ein mytologisk fugl som brenn opp og så gjenoppstår.

I gresk mytologi levde fuglen i 500 år før han brende seg sjølv og så stod opp att.

I overført tyding kan einkvan som reiser seg frå det ein har rekna som fortaping kallast ein fugl føniks.

Kjelder

Gresk mytologi
Mytologiske fuglar
Russisk i Junior Eurovision Song Contest

Russisk i Junior Eurovision Song Contest gjev oversyn over bruken av det russiske språket i Junior Eurovision Song Contest. Fyrste gongen ein song på russisk vart framført i Junior Eurovision Song Contest var i 2005 då Russland debuterte med «Doroga k solntsu» av Vladislav Krutskikh. Sidan den gong har fire land delteke med til saman trettifire ulike bidrag som har vorte framført på russisk; sytten frå Russland, femten frå Kviterussland, eitt frå Israel og eitt frå Serbia. Av landa som kan delta er russisk offisielt språk i Kasakhstan, Kviterussland og Russland, på Krimhalvøya, Abkhasia og Sør-Ossetia i Georgia og Gagauzia og Transnistria i Moldova.

Bidrag

Sjå òg 
 Russisk i Eurovision Song Contest

Kjelder
 Informasjon om dei ulike bidraga er henta frå Engelsk Wikipedia.

Denne artikkelen bygger på «List of languages in the Junior Eurovision Song Contest» frå ,  den 5. mai 2020.  
 

Språk i Junior Eurovision Song Contest
Russisk språk
More Than a Feeling

«More Than a Feeling» er ein song av det amerikanske rockebandet Boston. Songen vart skriven av Tom Scholz og gjeven ut som den første singelen frå det sjølvoppkalla debutalbumet på Epic Records i september 1976. B-sida var «Smokin'». Singelen nådde femteplassen på Billboard Hot 100, men er vorten ein klassisk på classic rock-radio og i 1999 vart han kåra til den 39. beste hardrocksongen gjennom tidene av VH1. Songen er òg inkludert på lista til Rock and Roll Hall of Fame over dei 500 songane som forma rock and roll, og vart òg rangert på 500. plassen på lista til Rolling Stone over dei 500 beste songane gjennom tidene i 2004. På den oppdaterte lista i 2010 var songen derimot ute av lista.

Bakgrunn og skriving
Det tok Tom Scholz fem år å skrive songen. Det er ein av seks songar) som han arbeidde på i kjellaren sin i 1974 og 1975, før Boston hadde fått platekontrakt. Trommene vart opphavleg utvikla av Jim Masdea, men det er Sib Hashian som speler trommer på den offisielle utgjevinga.

The Book of Rock Lists meiner at riffet i refrenget er ein skjult hyllest til Kingsmen-klassikaren«Louie Louie». Scholz sjølv har sagt at «Walk Away Renee» av The Left Banke var den viktigaste inspirasjonskjelda til songen.

Medverkande
 Tom Scholz – akustisk og elektrisk rytmegitar, sologitar, bass
 Brad Delp – vokal
 Sib Hashian – trommer
 Barry Goudreau – elektrisk gitar

Salslister

Vekeslister

Årslister

Salstrofé

Kjelder

Denne artikkelen bygger på «More Than a Feeling» frå ,  den 12. mai 2020. 
 oppgav desse kjeldene:

Bakgrunnsstoff
 Teksten

Debutsinglar
Singlar frå 1976
Songar frå 1976
Boston-songar
Hardrockballadar
Songar skrivne av Tom Scholz
Songar produserte av Tom Scholz
Songar produserte av John Boylan
Epic Records-singlar
Songar om musikk
Peace of Mind av Boston

«Peace of Mind» er ein song skriven av Tom Scholz og opphavleg gjeven ut av Boston på debutplata deira Boston i 1976. Songen kom ut på singel året etter som den tredje og siste singelen frå albumet, og nådde 38. plassen på den amerikanske Billboard Hot 100 i 1977, og 33. plassen på Cash Box Top 100. Songen vart mykje spelt på radio, både då han kom ut på albumet Boston, og seinare. 

«Peace of Mind» er ein av seks songar som Scholz arbeidde på i kjellarstudioet sitt i 1974 og 9175, før Boston fekk platekontrakt. Demoinnspelinga av songen var i røynda ferdig i 1974. Trommene vart først utvikla av Jim Masdea, sjølv om det er Sib Hashian som spelte på den endelege utgjevinga.

Medverkande
 Tom Scholz – akustisk og electric rytmegitar, sologitar, bassgitar
 Sib Hashian – trommer
 Brad Delp – vokal

Salslister

Vekeslister

Andre versjonar
«Peace of Mind» vart spelt av Stryper i 2009 på albumet Murder by Pride. Tom Scholz spelte gitar på denne utgåva.

Kjelder

Denne artikkelen bygger på «Peace of Mind (Boston song)» frå ,  den 12. mai 2020. 
 oppgav desse kjeldene:

Bakgrunnsstoff
 

Songar frå 1976
Singlar frå 1977
Boston-songar
Songar produserte av Tom Scholz
Songar produserte av John Boylan
Epic Records-singlar
Songar skrivne av Tom Scholz
Fagocytt

Fagocytt eller eteceller er ei gruppe celler som kan ta opp i seg og øydeleggja andre celler eller mikroorganismar på ein måte som minnar om eting. Fagocytter er ein type kvite blodceller som er ein del av immunforsvaret. Dei vernar kroppen mot skadelege fremadlekamar, bakteriar og døde eller skadde celler. 
Direkte omsett frå gresk tyder fagocytter 'eteceller', sett saman av fagein, 'ete' eller 'sluke', og –cyte, endinga i biologi som viser til 'celle', frå greske kutos, 'smalt fartøy'. 

Fagocyttane kan ta seg inn i og ut av dei tynnaste blodårene (kapillæra). Dei strøymer raskt til dei stadene der mikro-organismane har slått seg ned. og et dei rett og slett opp. 
Somme fagocyttar kan ete bakterieceller som er like store som dei sjølve. Organismane eller cellene blir tatt opp av fagocytten ved endocytose, og broten ned av enzym frå lysosomet til fagocytten.

Kjelder

Delar av denne artikkelen bygger på «Fagocytt» frå ,  den 13. mai 2020.

Bakgrunnsstoff
fagocytter. sml.snl.no

Immunsystemet
Cellebiologi
Tiwai Point

Tiwai Point er eit nes som ligg ved inngangen til Bluff Harbour på sørkysten av Sørøya på New Zealand. Det strekkjer seg ut frå den vestlege enden av Awarua Plains, ligg mellom Awarua Bay i nord og Foveaux-sundet i sør. Her ligg aluminiumsverket Tiwai Point Aluminium Smelter, eit av dei største industriføretaka på New Zealand.

Tiwai Rocks fuglevernområde
Klippene i enden av Tiwai Point vert sett på som eit viktig område for fugleliv av BirdLife International fordi dei er heimen til ein hekkande koloni av foveauxskarv (Leucocarbo chalconotus).

Trua insekt 
Tiwai Point er ein av dei to attverande stadane der den kritisk trua møllen Asaphodes frivola lever. A. frivola står i stor fåre for å døy ut, og har allereie vorte borte frå ein av dei tre kjende lokalitetane sine. Hovudpopulasjonen held til i eit område ved Tiwai Point på mindre enn 25 m² med kystvegetasjon.

Referansar 

Denne artikkelen bygger på «Tiwai Point» frå ,  den 12. mai 2020.  
 

Nes på New Zealand
Important Bird Areas of New Zealand
Bluff på New Zealand
Foveaux-sundet
Japansk i Junior Eurovision Song Contest

Japansk i Junior Eurovision Song Contest gjev oversyn over bruken av det japanske i Junior Eurovision Song Contest. Den fyrste og førebels einaste gongen ein song vart framført på japansk i Junior Eurovision Song Contest var i 2006 då Serbia debuterte med «Učimo strane jezike» av gruppa Neustrašivi učitelji stranih jezika.

Bidrag

Kjelder
 Informasjon om dei ulike bidraga er henta frå Engelsk Wikipedia.
Denne artikkelen bygger på «List of languages in the Junior Eurovision Song Contest» frå ,  den 5. mai 2020.  
 

Språk i Junior Eurovision Song Contest
Japansk språk
Tysk i Junior Eurovision Song Contest

Tysk i Junior Eurovision Song Contest gjev oversyn over bruken av det tyske språket i Junior Eurovision Song Contest. Fyrste gongen ein song på tysk vart framført i Junior Eurovision Song Contest var i 2006 då Serbia debuterte med «Učimo strane jezike» av gruppa Neustrašivi učitelji stranih jezika. Sidan den gong har tre land delteke med til saman fire ulike bidrag som har vorte framført på tysk; to frå Tyskland, eitt frå Albania og eitt frå Serbia. Av landa som kan delta er tysk offisielt språk i Austerrike, Belgia, Liechtenstein, Luxembourg, Sveits og Tyskland.

Bidrag

Sjå òg 
 Tysk i Eurovision Song Contest

Kjelder

Denne artikkelen bygger på «List of languages in the Junior Eurovision Song Contest» frå ,  den 5. mai 2020.  
 Informasjon om dei ulike bidraga er henta frå Engelsk Wikipedia.

Språk i Junior Eurovision Song Contest
Latin i Junior Eurovision Song Contest

Latin i Junior Eurovision Song Contest gjev oversyn over nytta av det latinske språket i Junior Eurovision Song Contest. Den fyrste og førebels einaste gongen ein song har vorte framført på latin i Junior Eurovision Song Contest var i 2015 då Irland debuterte med «Réalta na Mara» av Aimee Banks. Av landa som kan delta er latin offisielt språk i Vatikanstaten.

Bidrag

Sjå òg 
 Latin i Eurovision Song Contest

Kjelder
 Informasjon om dei ulike bidraga er henta frå Engelsk Wikipedia.
Denne artikkelen bygger på «List of languages in the Junior Eurovision Song Contest» frå ,  den 5. mai 2020.  
 

Språk i Junior Eurovision Song Contest
Latin språk
Zeisskinne

Zeisskinne er ein type ringlaus montasje for kikkertsikte introdusert av Zeiss i 1990 som eit alternativ til tradisjonelle ringmontasjer.  Eit patent vart innvilga i 1992, og patentet gikk ut i 2008.  Montasjestandarden blir no òg tilbydd av andre store kikkertprodusentar som Blaser,  Leica, Minox, Meopta, Nikon,  Noblex (tidlegare Docter), Schmidt & Bender og Steiner.  Zeisskinna har difor på eit vis vorte de facto industristandard for skinnemontasjar til kikkertsikte. Systemet har så langt vorte mest brukt på europeiske kikkertsikte.

Kjelder

Denne artikkelen bygger på ««Zeiss rail»» frå ,  den 13. mai 2020.  
 

Skytevåpendelar
Tyrkisk i Junior Eurovision Song Contest

Tyrkisk i Junior Eurovision Song Contest gjev oversyn over nytta av det tyrkiske språket i Junior Eurovision Song Contest. Den fyrste og førebels einaste gongen ein song har vorte framført på tyrkisk i Junior Eurovision Song Contest var i 2015 då Albania deltok med «Dambaje» av Mishela Rapo. Av landa som kan delta er tyrkisk offisielt språk på Kypros og i Tyrkia.

Bidrag

Sjå òg 
 Tyrkisk i Eurovision Song Contest

Kjelder
 Informasjon om dei ulike bidraga er henta frå Engelsk Wikipedia.
Denne artikkelen bygger på «List of languages in the Junior Eurovision Song Contest» frå ,  den 5. mai 2020.  
 

Språk i Junior Eurovision Song Contest
Tyrkisk språk
Vilkaviškis

Vilkaviškis er ein by i Marijampolė fylke i Litauen. Han hadde 10 814 innbyggjarar i 2015.

Historie

Vilkaviškis fekk byrettar i 1660 av kong Jan II Kasimir av Polen, som også var storhertug av Litauen. Byen er dermed ein av dei eldste i landet.

Ifølgje jødiske overleveringar busette dei første jødane seg i området på 1300-talet, og på 1800-talet utgjorde dei over 80 % av innbyggjarane. Den jødiske folkesetnaden blei jaga og plaga av russiske og tyske styrkar under første verdskrigen, og delen av jødar hadde gått ned til rundt 40 % eller rundt 3 600 personar då andre verdskrigen braut ut. Desse blei totalt utsletta etter at nazistiske troppar okkuperte Vilkaviškis 22. juni 1941.

Folk frå Vilkaviškis og nærområda
Jonas Basanavičius, nasjonalist-forkjempar 
Sonia Gaskell (1904), dansar og koreograf
Vincas Kudirka, forfattaren av den litauiske nasjonalsongen 
Marian Lalewicz, arkitekt
Miriam Markel-Mosessohn (1839-1920), hebraisk forfattar og omsetjar

Galleri

Kjelder

Denne artikkelen bygger på «Vilkaviškis» frå , og «Vilkaviškis» frå  den 13. mai 2020.  
 

Byar i Litauen
Marijampolė fylke
Engelsk i Junior Eurovision Song Contest

Engelsk i Junior Eurovision Song Contest gjev oversyn over bruken av det engelske språket i Junior Eurovision Song Contest. Fyrste gongen ein song på engelsk vart framført i Junior Eurovision Song Contest var i 2003 då Storbritannia debuterte med «My Song for the World» av Tom Morley. Av landa som kan delta er engelsk offisielt språk i Storbritannia, Irland og på Malta.

Bidrag

Sjå òg 
 Engelsk i Eurovision Song Contest

Kjelder
 Informasjon om dei ulike bidraga er henta frå Engelsk Wikipedia.
Denne artikkelen bygger på «List of languages in the Junior Eurovision Song Contest» frå ,  den 5. mai 2020.  
 

Språk i Junior Eurovision Song Contest
Engelsk språk
Samisk punktskrift

Samisk punktskrift er punktskrift tilpassa dei samiske alfabeta. Ho vart laga av Otto Prytz på starten av 1980-talet og godkjend av Samisk språknemnd i 1994.

Tabellen ovafor er, med unntak for den siste bokstaven, bokstavane for nordsamisk. Sørsamisk bruker det norske alfabetet pluss bokstaven ï. Lulesamisk bruker det norske alfabetet pluss bokstavane á og ŋ. 

Det er usikkert om den same tabellen er i bruk på svensk side. For skoltesamisk og enaresamisk vil det i alle tilfelle vere bruk for å representere fleire bokstavar.

Referansar 

Punktskrift
Punktskrift
Trampfart

Trampfart er eit omgrep nytta om skip som går i lausfart, det vil sei utan faste ruter eller avgangstider. Skip i trampfart kan derfor vere tørrlast- eller tankskip, men ofte har det vore korn, kol, malm, sukker og trelast som vart frakta i trampfart. Ein båt som går i trampfart er stundom blitt kalla ein trampbåt. 

Omgrepet vert i dag nytta om fart der skipet er bortfrakta for éi reise om gangen. Det motsette er linjefart. 

Ordet tramp kjem frå engelsk og tyder eigentleg landstrykar eller loffar.

Kjelder

Sjøfart
Sjømine

Ei sjømine er ei sjølvstendig eksplosiv eining som vert plassert i vatn for å skada eller øydeleggja overflateskip eller ubåtar. I motsetnad til søkkeminer, vert sjøminer utløyst av direkte kontakt med skip.

Sjå òg 

 Mine

Kjelder 

Minekrigføring
Søkkemine

Søkkemine er eit anti-ubåt-våpen.

Mina skal øydeleggja målet ved hjelp av sjokkbølgjer når mina eksploderer i nærleiken av ubåten. Sprengladninga er vanlegvis plassert i ei tynne. Mina vert innstilt til å eksplodera på ei bestemd djupn før ein slepp ho i vatnet. Søkkeminer vert brukt av både skip, helikopter og fly.

Sjå òg 

 Anti-ubåtkrigføring

Minekrigføring
Abdel Fattah al-Sisi

Abdel Fattah Saeed Hussein Khalil al-Sisi () er ein egyptisk general og president i landet sidan 2014. Han er mest kjend for å vera mannen som stod bak kuppet 3. juli 2013.

Al-Sisi studerte ved militærakademiet i 1977.

I 2011, etter protestane som førte til at president Hosni Mubarak gjekk av, blei Al-Sisi utpeikt av den nye islamistiske presidenten Mohammed Mursi som leiar for den militære etterretninga. 5. august 2012 blei han også utpeikt som forsvarsminister.

Under nye folkelege protestar i juni-juli 2013 mot styret til den nye president Mohammed Mursi, gav al-Sisi presidenten, som var upopulær i store delar av befolkninga, 2. juli ein tidsfrist på 48 timar for å finna ei løysing. Viss ikkje kom militæret til å gripa inn for å få fjerna han. Mursi ignorerte dette, og 4. juli fekk Al-Sisi avsett presidenten. Al-Sisi blei president i Egypt 8. juni 2014.

Kjelder

Denne artikkelen bygger på «Abdel Fattah el-Sisi» frå ,  den 14. mai 2020.  
 

Egyptiske offiserar
Egyptiske presidentar
Folk frå Kairo
Egyptarar frå 1900-talet
Egyptarar frå 2000-talet